《金陵八景 其八 白鹭春波》
明代·史谨

一江晴绿漾微波，顷刻平堤雨夜过。暖汎桃花随画鹢，倒涵树影拂银河。

群鸥卧藻堆残雪，双鹭窥鱼立细莎。何日系舟杨柳岸，酒酣濯足听渔歌。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。